Likumprojekts

**Grozījumi likumā "Par policiju"**

Izdarīt likumā "Par policiju" (Latvijas Republikas Augstākās Padomes un Valdības Ziņotājs, 1991, 31./32. nr.; 1992, 37./38. nr.; Latvijas Republikas Saeimas un Ministru Kabineta Ziņotājs, 1994, 13., 23. nr.; 1995, 2., 24. nr.; 1996, 13. nr.; 1997, 2., 8., 23. nr.; 1999, 12., 23. nr.; 2000, 14. nr.; 2001, 21. nr.; 2002, 2., 4., 16., 22. nr.; 2003, 2., 8., 14. nr.; 2004, 13. nr.; 2005, 2., 10., 22. nr.; 2006, 14., 20. nr.; 2008, 14. nr.; 2009, 3. nr.; Latvijas Vēstnesis, 2010, 157., 183. nr.; 2011, 120. nr.; 2013, 27. nr.; 2014, 57., 123., 214. nr.; 2016, 91. nr.) šādus grozījumus:

1.  Izslēgt 2. pantā vārdus "vai Drošības policijā".

2.  15. pantā:

izslēgt pirmajā daļā vārdus "Drošības policijas";

izslēgt otrajā daļā vārdus "un Drošības policija katra";

izteikt trešo daļu šādā redakcijā:

"Valsts policija ir iekšlietu ministra pārraudzībā esoša iestāde."

3. Izteikt 24. pantu šādā redakcijā:

"**24. pants. Valsts policijas darbinieka nodrošināšana ar dzīvojamo telpu**

Valsts policijai ir tiesības pirkt dzīvojamās mājas vai atsevišķus dzīvokļus, kā arī celt dzīvojamās mājas Valsts policijas darbinieku vajadzībām.

Pašvaldība pēc Valsts policijas iestādes lūguma var nodrošināt Valsts policijas darbinieku, kurš dienesta interesēs tiek pārcelts uz citu apdzīvotu vietu, ar dzīvojamo telpu dienesta vietas tuvumā."

4. Izteikt 35. pantu šādā redakcijā:

"**35. pants. Valsts policijas materiāltehniskā apgāde**

Normas, pēc kādām Valsts policija nodrošināma ar tehniku, sakaru līdzekļiem, bruņojumu, speciālajiem līdzekļiem, ekipējumu, datortehniku un programmnodrošinājumu, transportlīdzekļiem un to ekspluatācijai nepieciešamajiem līdzekļiem, nosaka Ministru kabinets."

Likums stājas spēkā 2019. gada 1. janvārī.

Aizsardzības ministrs

Raimonds Bergmanis